इसलिए कि उसने कई बार कहा है कि उसके जिहाद का मकसद है इस्लाम का झंडा फिर से उन देशों में फहराना, जहां कभी लहराया करता था। इस मकसद को हासिल करने के लिए ही यूरोप के शहरों में बार-बार आइएसआइएस के जिहादी हमले किए गए थे। इसी मकसद से अमेरिकी और यूरोपीय पत्रकारों के गले काटे गए थे खिलाफत जब सलामत थी और इन बर्बर हत्याओं के विडियो इंटरनेट पर अपलोड किए गए थे जिहादियों को प्रेरित करने के लिए। इसी मकसद से इसाई महिलाओं और बच्चियों को बाजारों में गुलाम बना कर बेचा गया था। क्या यह सब हुआ सिर्फ इसलिए कि मुसलिम युवक बेरोजगार थे?